Document ID: 31997D0830

Komisijos sprendimas,
1997 m. gruodžio 11 d.
panaikinantis Komisijos sprendimą 97/613/EB ir nustatantis specialius reikalavimus pistacijų ir tam tikrų iš pistacijų gaminamų produktų, kurių kilmės šalis yra Iranas arba kurie yra siunčiami iš Irano, importui
(tekstas svarbus EEE)
(97/830/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. birželio 14 d. Tarybos direktyvą 93/43/EEB dėl maisto produktų higienos [1], ypač į jos 10 straipsnio 1 dalį,
Kadangi:
(1) 1997 m. rugsėjo 8 d. Komisijos Sprendimas dėl laikino pistacijų ir tam tikrų iš pistacijų gaminamų produktų, kurių kilmės šalis yra Iranas arba kurie yra siunčiami iš Irano importo sustabdymo [2] yra taikomas iki 1997 m. gruodžio 15 d. ir turi būti panaikintas.
(2) Pistacijos, kurių kilmės šalis yra Iranas arba jos yra siunčiamos iš Irano, daugeliu atvejų yra užterštos pernelyg dideliu aflatoksino B1 lygiu.
(3) Maisto produktų mokslinis komitetas pastebėjo, kad aflatoksinas B1, netgi ypatingai mažomis dozėmis, sukelia kepenų vėžį ir be to yra genotoksiškas.
(4) Tai sukelia rimtą grėsmę visuomenės sveikatai Bendrijos viduje ir todėl Bendrijos lygmeniu yra būtina priimti apsaugines priemones.
Buvo atliktas higienos sąlygų patikrinimas Irane ir buvo atskleista, kad reikia pagerinti higienos praktiką ir pistacijų atsekamumą; kadangi misijos nariai nesugebėjo patikrinti visų pistacijų apdorojimo stadijų prieš eksportavimą; kadangi iš Irano institucijų buvo gauti įsipareigojimai, ypač susiję su pagerinimu gamybos, apdorojimo, rūšiavimo, apdirbimo, pakavimo ir transportavimo srityse; kadangi todėl pistacijoms arba iš pistacijų gaminamiems produktams, kurių kilmės šalis yra Iranas arba jos yra siunčiamos iš Irano reikia taikyti specialius reikalavimus siekiant užtikrinti aukštą visuomenės sveikatos apsaugos lygį.
(6) Pistacijas ir iš pistacijų gaminamus produktus, kurių kilmės šalis yra Iranas arba kurios yra siunčiamos iš Irano, galima importuoti, jeigu taikomi šie specialieji reikalavimai.
(7) Reikia, kad pistacijos ir iš pistacijų gaminami produktai būtų gaminami, rūšiuojami, tvarkomi, perdirbami, pakuojami ir transportuojami vadovaujantis gera higienos praktika; kadangi reikia iš karto prieš siuntas išvežant iš Irano nustatyti iš jų paimtuose pavyzdžiuose aflatoksino B1 ir bendrojo aflatoksino lygius.
(8) Irano institucijų išduoti dokumentiniai įrodymai turi lydėti kiekvieną Irano kilmės arba iš Irano siunčiamą pistacijų siuntą ir būti susiję su gamybos, rūšiavimo, tvarkymo, perdirbimo, pakavimo ir transportavimo bei laboratorinių siuntų tyrimų dėl aflatoksino B1 ir bendrojo aflatoksino lygių rezultatų.
(9) Siekiant nustatyti pistacijų užteršimą aflatoksinu B1 ir bendruoju aflatoksinu iš visų šaltinių tyrimams reikia pateikti daug trečiųjų šalių kilmės ir iš jų siunčiamų pistacijų, kadangi siekiant šio tikslo turi būti įgyvendintos koordinuojamos oficialios maisto produktų kontrolės programos.
(10) Valstybės narės, pasitarusios 1997 m. spalio 29 d. ir 1997 m. lapkričio 10 d.
PRIĖMĖ ŠĮ SPRENDIMĄ:
1 straipsnis
Sprendimas panaikina 1997 m. rugsėjo 8 d. Sprendimą 97/613/EB dėl laikino pistacijų ir tam tikrų iš pistacijų gaminamų produktų, kurių kilmės šalis yra Iranas arba kurie yra siunčiami iš Irano, importo sustabdymo.
2 straipsnis
1. Valstybės narės gali importuoti:
- pistacijas, klasifikuojamas KN 08025000 pozicijoje,
- skrudintas pistacijas, klasifikuojamas KN 20081913 ir 20081993 pozicijose;
Irano kilmės arba siunčiamas iš Irano, tik tuomet, kai siunta yra lydima oficialių bandinių paėmimo ir tyrimų rezultatų, I priedo sertifikato, pasirašyto ir patvirtinto Irano Sveikatos apsaugos ministerijos atstovo.
2. Irano kilmės arba iš Irano siunčiamos pistacijos ir iš pistacijų gaminami produktai į Bendriją gali būti importuojami tik per vietas, išvardytas II priede.
3. Kiekviena siunta turi būti identifikuojama pagal kodą, kuris atitinka oficialių bandinių paėmimo ir tyrimų bandinių rezultatų ir 1 dalyje minėto sveikatos sertifikato kodą.
4. Kompetentingos institucijos kiekvienoje valstybėje narėje turi užtikrinti, kad būtų tikrinami Irano kilmės ir iš Irano siunčiamų pistacijų dokumentai siekiant užtikrinti, kad yra išpildomi 1 dalyje minimi sveikatos sertifikatų ir bandinių rezultatų reikalavimai.
5. Kompetentingos institucijos turi užtikrinti, kad prieš pateikiant į rinką iš patekimo į Bendriją vietos kiekviena siunta turi būti sistemiškai patikrinta ir iš jos turi būti paimti pavyzdžiai aflatoksino B1 ir bendrojo aflatoksino tyrimams. Kompetentingos institucijos turi informuoti Komisiją apie tokių tyrimų rezultatus.
3 straipsnis
Šis sprendimas turi būti peržiūrėtas iki 1998 m. spalio 31 d. siekiant įvertinti, ar 2 straipsnyje minimi specialieji reikalavimai suteikia pakankamą visuomenės sveikatos apsaugos lygį Bendrijos viduje. Peržiūrint taip pat turi būti įvertinta, ar yra nuolatinis poreikis specialiosioms sąlygoms.
4 straipsnis
Valstybės narės turi imtis reikiamų priemonių, kad būtų laikomasi šios direktyvos. Apie tai jos praneša Komisijai.
5 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 11 d.

Labels: 0
3
17
18